Käisin täna JJ-Street Baltic Session 2010-l, kus oli väga lahe. Pole eriti palju sellistel tänavatantsufestivalidel käinud, Baltic Sessionil käisin esimest korda. Millalgi kevadel käisin Eesti Meistrivõistlusi Tänavatantsudes vaatamas aga Baltic Session on hoopis teise gabariidiga üritus. Rohkem osalejaid, rohkem pealtvaatajaid ja rohkem feelingut. Mina olen muidugi võhik selles valdkonnas ja need, kes hobi korras või professionaalsemas võtmes hip-hopi või lockingu või poppinguga tegelevad, saavad paremini kaasa rääkida, mõistavad rohkem. Aga vahva oli vaadata noori, kes hingega on asja kallal ja teevad midagi, mida armastavad ja teevad seda väga hästi. Ja see kuidas nad suudavad publikut üles kütta…   Ja mulle tundub, et ma pean hakkama oma muusikakogusse nende stiilide muusikat hankima   Tümps oli ikka mehine seal saalis… praegugi kõrvades kumiseb